CELEX: 22019D1074
Language: sk
Date: 2017-09-22 00:00:00
Title: Rozhodnutie Spoločného výboru EHP č. 186/2017 z 22. septembra 2017, ktorým sa mení príloha XVII (Duševné vlastníctvo) k Dohode o EHP [2019/1074]

27.6.2019   
               
               
                  SK
               
               
                  Úradný vestník Európskej únie
               
               
                  L 174/57
               
            
         ROZHODNUTIE SPOLOČNÉHO VÝBORU EHP
         č. 186/2017
         z 22. septembra 2017,
         ktorým sa mení príloha XVII (Duševné vlastníctvo) k Dohode o EHP [2019/1074]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Smernica Európskeho parlamentu a Rady 2014/26/EÚ z 26. februára 2014 o kolektívnej správe autorských práv a práv súvisiacich s autorským právom a o poskytovaní multiteritoriálnych licencií na práva na hudobné diela na online využívanie na vnútornom trhu (1) sa má začleniť do Dohody o EHP.
                  
               
                     (2)
                  
                  
                     Príloha XII k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Za bod 10 (smernica Európskeho parlamentu a Rady 2012/28/EÚ) prílohy XVII k Dohode o EHP sa vkladá tento text:
            
                        „11.
                     
                     
                        
                           32014 L 0026: Smernica Európskeho parlamentu a Rady 2014/26/EÚ z 26. februára 2014 o kolektívnej správe autorských práv a práv súvisiacich s autorským právom a o poskytovaní multiteritoriálnych licencií na práva na hudobné diela na online využívanie na vnútornom trhu (Ú. v. EÚ L 84, 20.3.2014, s. 72).
                        Ustanovenia smernice sa na účely tejto dohody vykladajú s touto úpravou:
                        
                                    a)
                                 
                                 
                                    V článku 32 smernice sa pod výrazom ‚články 101 a 102 ZFEÚ‘ rozumie ‚články 53 a 54 Dohody o EHP‘.
                                 
                              
                                    b)
                                 
                                 
                                    Štáty EZVO sú oprávnené plne sa zúčastňovať na práci expertnej skupiny zriadenej na základe článku 41 smernice a majú v nej rovnaké práva a povinnosti ako členské štáty EÚ okrem práva hlasovať.
                                 
                              
                                    c)
                                 
                                 
                                    V článku 5 ods. 8, pokiaľ ide o štáty EZVO, sa slovami ‚10. októbra 2016‘ rozumie ‚šiestich mesiacov od dátumu nadobudnutia účinnosti rozhodnutia Spoločného výboru EHP č. 186/2017 z 22. septembra 2017‘.
                                 
                              
                                    d)
                                 
                                 
                                    V článku 31, pokiaľ ide o štáty EZVO, sa slovami ‚10. apríla 2017‘ rozumie ‚jedného roka od dátumu nadobudnutia účinnosti rozhodnutia Spoločného výboru EHP č. 186/2017 z 22. septembra 2017‘.
                                 
                              
                                    e)
                                 
                                 
                                    V článku 36 ods. 3, pokiaľ ide o štáty EZVO, sa slovami ‚10. apríla 2016‘ rozumie ‚dátumu nadobudnutia účinnosti rozhodnutia Spoločného výboru EHP č. 186/2017 z 22. septembra 2017‘.
                                 
                              
                                    f)
                                 
                                 
                                    V článku 38 ods. 3, pokiaľ ide o štáty EZVO, sa slovami ‚10. októbra 2017‘ rozumie ‚18 mesiacov od dátumu nadobudnutia účinnosti rozhodnutia Spoločného výboru EHP č. 186/2017 z 22. septembra 2017‘.
                                 
                              
                                    g)
                                 
                                 
                                    V článku 39, pokiaľ ide o štáty EZVO, sa slovami ‚10. apríla 2016‘ rozumie ‚dátumu nadobudnutia účinnosti rozhodnutia Spoločného výboru EHP č. 186/2017 z 22. septembra 2017‘.
                                 
                              
                                    h)
                                 
                                 
                                    V článku 43, pokiaľ ide o štáty EZVO, sa slovami ‚10. apríla 2016‘ rozumie ‚dátumu nadobudnutia účinnosti rozhodnutia Spoločného výboru EHP č. 186/2017 z 22. septembra 2017‘.“
                                 
                              
                  
         
            Článok 2
            Znenie smernice 2014/26/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 23. septembra 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
         
         
            V Bruseli 22. septembra 2017
            
               
                  Za Spoločný výbor EHP
               
               
                  predsedníčka
               
               Sabine MONAUNI
            
         
         
            (1)  Ú. v. EÚ L 84, 20.3.2014, s. 72.
         
            (*1)  Ústavné požiadavky boli oznámené.